Publication: Magyar Közlöny
Issue: MK-1999-34 (Year: 1999, Number: 34)
Era: 1990-2004
Section: 1999. évi költségvetéséről szóló 1998. évi XC. törvény
Paragraph Index: 796

5. Felhasználás, elszámolás 5.1. A támogatás felhasználásáról — adott esetben intézménye elszámolása alapján — a támogatásban részesült helyi önkormányzat köteles elszámolni. Az elszámolásokban „Pedagógiai szakmai szolgáltatások igénybevételének támogatása” és „Közoktatási szakértői tevékenység igénybevételének támogatása” jogcímeken az 1999. szeptember 1. és 2000. augusztus 31. között a projektterv, a szerződés vagy a SZAK99 jelű adatlap alapján jogosan elszámolt költségek vehetők figyelembe. 5.2. A projekttervben vagy a SZAK99 adatlapban nem szereplő feladat megvalósítása a támogatásból nem finanszírozható. Nem használható fel a támogatás pedagógus továbbképzési programok akkreditáltatásával, indításával, a hétévenkénti pedagógus-továbbképzésben részt vevők, a szaktanácsadók és szakértők továbbképzésével, szakmai rendezvények előkészítésével, lebonyolításával, a szolgáltató intézmények és szervezetek létesítményfenntartásával, vagyonműködtetésével kapcsolatos költségek, a felsoroltakhoz kapcsolódó költségcsökkentő megoldások fedezésére sem. 5.3. Az elszámolás két ütemben történik. Az első ütemben az 1999. december 31-i állapot szerinti felhasználással kell elszámolni. Ebben az ütemben a támogatásban részesült helyi önkormányzat az 1999. évi költségvetési beszámoló 33. számú űrlapján számol el. Az első ütem végén a feladattal nem terhelt maradványt a költségvetés számára vissza kell utalni, amelyet az 1999. évi zárszámadással együtt, a központi költségvetéssel elszámolás keretében, annak határidejéig kell 2000-ben teljesíteni. 5.4. 1999. december 31-én feladattal terhelt maradványnak tekinthető az a támogatás, — amelynek 1999. évi közoktatási célra történő felhasználását 1999. évi önkormányzati vagy önkormányzati bizottsági döntés hagyta jóvá, de a cél 1999. december 31-ig nem valósult meg, — amelyet 1999-ben kelt és visszaigazolt megrendeléssel kötöttek le úgy, hogy a teljesítés és az ellenérték kifizetése az elszámolhatósági időszak végéig, 2000. augusztus 31-ig megtörténik, — amelyet a projektterv, a megállapodás vagy a SZAK99 adatlapban ütemezett módon használnak fel. 5.5. A második ütemben a 2000. augusztus 31-i állapot szerinti felhasználással kell elszámolni. Ebben az ütemben a helyi önkormányzat — adott esetben intézménye elszámolása alapján — a TÁKISZ-nál beszerezhető ELSZ99 jelű jelentőlapon köteles elszámolni. A jelentőlapot 2000. október 15-ig kell megküldeni az elszámolásra kötelezett székhelye szerint területileg illetékes TÁKISZ-nak. 5.6. Amennyiben az önkormányzatnak visszafizetési kötelezettsége van, az elszámoláshoz csatolja be a visszafizetést dokumentáló terhelési értesítés (számlakivonat) másolatát. Az elszámolási határidőktől függetlenül a jogosulatlan támogatást vagy a feladattal nem terhelt maradványt a költségvetés számára haladéktalanul vissza kell utalni. Pokorni Zoltán s. k., oktatási miniszter 1999/34. szám A Központi Kárrendezési Iroda k ö z l e m é n y e az 1999. június 1—11-ig terjedő időszak — II/1., II/2. és II/3. földalapra vonatkozó — termőföld árveréseiről Az 1999. június 1—11-ig terjedő időszak — II/1. földalapra vonatkozó — termőföld árveréseiről A megyei (fővárosi) kárrendezési irodák 1999. június

Source: https://magyarkozlony.hu/hivatalos-lapok/238e0ff560e553722c59e8a8c8a318d484659afa/dokumentumok/4ce7375767e0e5830daa85ea18706e2224c22507/letoltes